
Выходит в каждый 


Выстава 


Коло Копенгагы, столицы Дании урядже- 
но в том році велику.выставу рольничу.*Вы- 
ставу тоту сорганизовано в память 150-літя 
знесеня паньщины в Дании. Перед 150 `рока- 
ми хлопы В Дании вели колєктывно госпо- 
дарства рольны, то значит, якаси група селян 
вополвно сіяла зерно и вспольно зберала 8е- 
млеплоды, Было тото причином неустанных 
процесов и взаимной ненависти. 150 літ тому 
король Дании. выдал декрет, котрым змнил 
тот способ сельского господарства. На. основі 
того декрету роспарцельовано много грунтов 

еликых земских маєтков и поділено грунты 


громадскы. Каждый хлоп достал в означеном` 


місци грунт и стал ся его неподйльным вла- 
стителем. 

От того часу змінил ся выгляд села в Да- 
нии. Хлопы повыходили с родинних сел и за- 
кладали новы господарства на новых власных 
теренах. Прото тыж в Дании ніт такых сел, як 
у нас, где бы хата стояла коло хаты; там сут 
хаты росшмарены, далеко одна от другой, а 
коло каждой хаты єст прекрасно удержаный 
сад и грунт, належачий до. властителя той 
хаты. . 

Не лем івнішный выгляд: села змінил ся:от 
часу знесеня панщины. Змінил ся также спо- 
соб веденя ‘сельского господарства, ‘а с ним и 
добробыт хлопа. До часу знесеня кріпацтва 
хлор в Дании бідовал и жил в низкых, тем- 
ных, брудных и нездоровых хатах. Скот его 
был забідженый и містил ся также в низкых, 
темных и непродувных стайнях, Бідовал втот 
час хлоп, бідовала также его худоба. Образок 
с тых часов єст представленый на выставі под 
Копенгагом. Єст там побудована нужденна 
хыжка с перед 150 літ, видно там также бідну, 
низку стаєнку и. брудне обысте. 

Недалеко той хыжкы стоит ясна, чиста, 
о великых окнах хата днешного хлопа, Коло 
хаты стоят добре удержаны господарскы бу- 
дынкы, на обыстю рольничи знаряды и ма- 
шины, за хатом ‘огород яринный и сад, а даль- 
ше тягнут ся пола, на котрых робят роботни- 
кы. Земля добре погноена, оброблена ново- 
часныма знарядами, Золотисты, тяжкы ко- 
лосы просят ся сами под жнивярку, ярины, 
як бы на показ, а овочевы дерева гнут ся под 
тягаром овочей. 


Орган Лемковского Союза 


Оріаёа росйома піѕгсгопа роіотуКа 

Редакция и администрация в Крыниц}. — Адрес „Лемко“ Крыница. 


в Дании. 


Але найкрасше выглядают там стайні и 
худоба, Аж блищат ся от чистоты. Всяди сон- 
це, продув, уміле и доцільне выкористане м!- 
сца. Молоко, о высоком проценті толщу, от- 
носит каждый сейчас по выдоиню до. коопе- 
ратывной. молочарн\; котра перерабят его на 
высоковартостне масло, сыры и сметану и от- 
дає назад тоты продукты хлопу, або за ‘его 
згодом продае их в місті. 

В загалі кооператывы: полагоджуют там 
всі хлопскы справы. При сих посередництві 
продає там хлоп худобу, молоко, яйца, зерно 
и другы землеплоды, кооператывы также при- 
возят ему одеж, обув, опал, книжкы, роль- 
ничи знаряды и всьо, чого он в господарстві 
потребує. } 

Тот щлый ‘рух кооператывно-рольничий 
представленый ест на выставі вірно и без пе- 
ресады. Можна ся легко о-том переконати, 
выізджаючи до першого ліпшого села в Да- 
нии. Там увидит каждый тото само, ‘што на 
выставі, а кромі того прекрасны народны до- 


Рок Ү, 


Пренумерата в краю: 

30 грошей місячно, 

80 № квартально, 
1.50 Ан полрочно, 
3 зл. рочно. 


В Амерыці: 1 дол. рочно. 


В Чехословакии: 
2 кор. місячно, 10 кор. полрочно, 
20 кор. рочно. 


Ціны оголошень: 
Ціла сторона 120 зл., Ч? сто- 
роны 60 зл., 2/4 стороны 35 8л., 
в стор. 20 зл., “в стор. 10 зл.; 
оголошеня малы за і мм. 20 тр., 
в тексті 30 тр., перед текстом 
40 тр. При місячном и долшом 
отолошеню значна знижка. 


Конто чекове Нр. 404.155. 

Нашим Почтенным Читателям! 


Администрация Лемка просит всіх впла- 

тити пренумерату за 1938 рок. Пренумерату 
належит переслати розрахунковым переказом, 
якый треба вырізати с третой стороны днеш- 
ного числа: 
Е Ч ОМ ЖЖ НИИ ААВ ЗА НЕ 
мы, хлопскы универсытеты, публичны библи- 
отекы, купальны: домы и т, д. Там народ зро- 
зуміл потребу наукы до, той степени, же не 
треба его до:того примушати. Наука стала ся 
там внутренном потребом хлопа так як ідло 
и отпочинок по роботі. 

Ище одно, што звертат на себе увагу 
каждого, кто іздит по селах в Дании. Там всі 
люде сут веселы и усміхнены. 

„Смій ся! Увидиш, ‘як приятна ест втот- 
час кажда робота, як'миле окружаюче, това- 
риство, як веселый ест сыт и як добры сут 
люде. Так говорят люде в Дании и смют 
ся все весело. | 

Той веселости, той радости життевой 
бракує нам може длятого, же ніт у нас силь- 
ной селянской организации, котра дає добро- 
быт хлопам в Дании. 


Нова школа 


Заряд міста Рорлиц ‘достал позволенє на 
открытє прыватной гимназии коедукацийной 
(для хлопцов и дівчат) и открыват по вака- 
циях клясу першу и другу. 

До той гимназии могут вписати ся всі то- 
ты, котры перед вакациями здали вступный 
екзамен и с браку місца не были приняты до 
державных гимназии, а также тоты, котры не/ 
здали перед вакациями екзамену, если по ва- 
кациях тот екзамен здадут. 

Такса за науку выносит засадничо по 30 
злотых місячно, але селяне и біднійши роди- 
чи достанут' знижку до 20, а може и до 15 зло- 
тых місячно. В першой кляоі отже не буде ни- 
якой рижницы меже оплатом в державной и 
прыватной гимназии, бов державной гимна- 
зии в першой клясі не знижают также нико- 
му оплат за‘ науку. В виду такого поставле- 
ня оправы оплат в прыватной гимназии в Гор- 
лицах, грошево коштуе удержанє ученика 
прав! так само, як и в державной синаи 


в Горлицах. 


Гимназия прыватна має ӧбезпечены 'права 
державных школ, отже селяне, отдаючи своих 
дітей до той гимназии, нич не тратят. 


Также в Крыниці повстає по вакациях 
прыватна гимназия. До того часу были там 
лем гимназияльны курсы, якы провадил спен- 
сионованый дыректор гимназии д-р Моленда. 
Курсы тоты не мали ниякых прав. Прото тыж 
нашли ся в Крыниці люде, котры завязали 
„Г-во Приятелей Гимназии” и тото товари- 
ство достало. позволене на открыте прыват- 
ной гимназии. По вакациях буде открыта кля- 
са перша, а може также и высши. Селяне с о- 
крестности Крыницы могут посылати свои 
діти до той гимназии. 


Великы зливы в Югославии. По великых 
спеках пришли в Югославии страшны зливы, 
в часі котрых. вода заляла великы простран- 
ства землі в Босні. Шкоды сут огромны. 

‚ Стр.-2.. ре 


ПЕРЕСАДА. 


Прекрасна то річ чистота и порядок, ми- 
ла то незвычайно. річ мати все ‘нову одеж и 
быти все чисто и парадно прибраным. Здає 
ся, же ніт человіка, котрый не хотіл би ся вы- 
парадовати, ніт человіка, котрый не хотіл бы 
мешкати в прекрасной хаті и ніт такого, ко- 
трый ‘не хотіл бы собі все добре поїсти. Але, 
як ніт за што купити парадной, новой одежи; 
то*Мусит ся и стару сшивати и латати; ніт ко- 
лача, мусит ся и чорный хлібец закусити и во- 
дом попити. Иншима словами, каждый мусит 
так жити; як го стати и лем жите ‘в границах 
своих возможностей дає запоруку тревалости 
и солидности, 

Сут однак річи, котры при охот! и доброй 
волу може каждый зробити, так бідный, як 
и богатый. До такых річей належит чистота 
и порядок. Полатана и посшивана одеж буде 
также мила, як буде она все чиста. Так само 
и б!дненька хата, лем бодай мала чисты сті- 
ны, окна, дверы и дылины, буде все милым 
місцем пребываня ‘для властителя и єго го- 
стей. Коли дорога’и ціле обыстє будут все 
заметены, зробит. тото миле враженє на каж- 
дого, кто прийде на тото обысте., Чистота нич 
не коштує, лем кус доброй волі, охоты и ро- 
боты, а дає незвычайно: много користей, бо 
в чистой хаті не гніздит ся хробацтво, бо там 
люде сут здоровы. : 

‚  Тоты користи мал напевно на мысли т-н. 
премер ген. Складковскый; коли выдавал за- 


‘ряджене о естетычном (красном) выгляді хат, 


обысть и загород. Зарядженє само цілеве, 
користне и выховавче, бо ним хот!л г-н, пре- 
мер призвычаити людей до чистоты в хат! и 
на обыстю, а также змінити на лучше выгляд 
сел и міст, котры на загал выглядают брудно 
н немило. Зрозуміла річ, же переведенє такых 
змін вымагат долшого часу и не даст'ёя пе- 
репровадити в пару днях. Притом заряджене 
не мало шли нищити людей ани им докучати, 
а лем приучати их до зверненя увагы на чи- 
стоту и красу сельскых загород и містоввіх 
домов. 

Тымчасом. выконане того зарядженя в 
многых -місцевостях стало ся причином зни- 
щеня, а часом ‘аж и несчастя. Илюстр. Куриєр 


Цодзєнны подае,. же оден ,бідный` хлоп со 


Славикова коло Тржемешна повісил' ся, бо 
будовельны мїсцевы власти приказали ему 
збурити. стодолу и не помогли мольбы И 
просьбы хлопа, котрый не мал за:што побу- 
довати новой стодолы и:здо чого зложити сі- 
на и зерна. Хлоп загрыз ся так, же по розбу- 
реню стодолы повісил ся. В Крыниці не %до- 
шло до так несчастных случаев, але и ту люде 
нарічут страшно. Комисия'Здроева, а ‘власти- 
во пан инжинер Винклер также не числит ся 
цілковито с возможностями хлопа и екзекуе 
без жалостно свои нераз нецілевы и занадто 
дорогы зарядженя. Знаный ест случай, же 
хлоп достал приказ розбурити :до трох дней 
шопу и ганок коло хаты, хоц термин внесеня 
рекурсу предвидженый ест тым самым пис- 
мом 14 дневный. Хлопу прислугує отже пра- 
во рекурсу в 14-ох днях и можливе, же в до- 
розі рекурсу справу бы выграл, але штож му 
с того, як шопа и ганок мусят быти розбу- 
рены, до трох дней. Кром! того п. инжинер 
цілковито не входит в тоѓо, же под ганком 
єст'вход’ до пивницы и в разі збуреня ганку 
треба — або позбыты ся пивницы, (треба 


‚ двери до ней замуровати), або треба буде вхо- 


дити до хаты по драбині. Зрештом, здає ся, 
же ганок ест прикрасом дому, а што ‘именно 
ходит на 'основі ‚министерияльного зарядженя 
—‚и прото не належит его бурити, а радше 
перебудовати, ёсли потреба того вымагат. 


\вали замахы 


ЛЕМ К О". 


"В иншом выпадку приказала будовельна 


комисия в Крыниці прикрасити хлів вёаджа-. 


ныма в бетон каменями. Зроблено тото. вид- 
но в той, ціли, штобы жиючи в хліві свині вы- 
рабяли собі естетычный змысл, бо поза сви- 
нями и так того никто не видит, бо хлів сто- 
ит за господарскыма будынками. Тот вымыел 
коштовал понад 200 зл. тяжко заробленый 
кырвавицы. | 

Трудно подавати вс! случаи, с котрых 
ясно пробиват одна правда: Будовельна ко- 
мисияів Крыниці не числит ся цілковито с ма: 
тёрияльныма возможностями села и вылае 

часто зарядженя, ‘котрых.люде не могут в:у- 
полнити не прото, штобы не хотіли, а для- 
того, бо не стати их на тото..Повстае’' непо- 

невдрволенє и наркане, ‘котрого не 
было бы напевно, если бы до справ порядко- 
вых и будовельных подходити житєво,‘ а не 
параграфово, а“ же так належит их полаго- 
джати; свідчит о том нове заряджене г-на пре- 
мера, ген. Складковского, в котром поручат 


то ебне 
ропе 


в селах и місточках' о характері рольничом ‹ 


вздержати порядковы роботы на час спицных 
робот полевых. 


950-літный ювилей Крещеня Руси В Сяноці. | 


Дня 10. т. м. отбыло ся торжество; посвя- 


чене памяти 950-літя крещеня Руси. 


Помимо уливного дожджа на торжество 
приїхало много интелигенции и народа. 
Дождж однак перешкодил отслужити св. Ли- 
тургию и крещене воды на полях над Сяном 
и богослужене отбыло ся в церкви в _Сянощу, 
Службу Божу и водосвяте отправил Владыка 
для Лемковйины Ексц.! Медвёцкый при соу- 
части многых священников. Слёвал прекрасно 
сяноцкый хор‘под руководством г-на Ропиць+ 
кого, 

Вечером в салі ‘роботничого ‘дома ‘отбыла 
ся академия и концерт. В прекрасно высказа- 
ной бесіді подчеркнул г-н Ник. Гукович, про 
фесор гимназии в Сяноц слова великой 


правды, же народ може удержати лем ‘одна 
гении лем одна религия. 
На концерт, приготовленый г-ном Ро- 


пицкым, зложил ся ряд прекрасных народных 
світскых и церковных пісней, серед котрых 
найсильнійше враженя зробила пісня',„Пло- 
тіюыы... оташвана О. Емилияном Венгрыно- 
вичем при акомпаниямент! хора. 
ной пісні переполнена саля аж затрясла ся от 
рукоплесканя. Чудно выпали и другы пісні, 
што зрештом' не было несподіванком для тых, 
котры знали, 
Ропицкый. 

По -концерті отбыла ся в'міщанской „салі 
забава. с танцами; где бавлено ся весело до 
білого рана. , 


По році войны японско-кытайской. 


Уж зрок мивул от часу ропочатя войны 


` японско-кытайской, Япония оголосила листу 


втрат обох сторон; Втраты тоты выносят: * 
Кытайцы втратити: пол милиона убитых 
и коло 800 тысяч раненых, 180 тысяч. караби- 
нов, 6.685: легкых и 2.078 тяжкых армат, 77 ар- 
мат противлетничих, 13 армаТт противпанцер- 
ных, 275 чолгов и панцерных самоходов, 6 по- 
левых радио-стаций, 1.073 самолетов, много 
карабиновой и арматной муци и 43 па 
роходы. ` 
Япония втратила: 37 тысяч убитых, 89 са- 
молетов и 2 кораблі. Загалом! на кытайскых 
водах погыбло 1.110 офицеров и рядовых мо- 


ряков. Кытайскы ‚втраты сут ище векши, бо’ 


край ест знищеный и згынули сотні тысяч 
цывильного‘Населеня, кбтре' втопило ся по"ро- 


сорваню ѓреблей на ріках' кытайскых. Война 
заносит ся ице на долго помимо, же Япония 
здобыла в Кытаю 1,249.000 кильометров ква- 
дратных, отже пространство 3 раз векше от 
Полыщи и Японии, со 132 милионами населеня. 
Кытайскый маршал Чанг+Кай-Шек запо- 
відат войну до остатного вояка. Одночас: 
Цисар Ялоний выдал обявлене до японскоћо 
народу, в котром зазначил, же война закон- 
чит ся аж втотчас, коли Япония осягне свои 
ци в Кытаю. 


Хлопы против совітскому порядкови. 


Хлопы в Росии.мают уж дост большевиц 
кого раю и зачинают ся ‘организовати и став- 
ляти чинный отпор. Рух Тот приберат чимраз 


ширши кругы и стае ся.опасный для совіт- 


ского порядка. Р | 

Недавно отбыл*ся в Ленинград! (давный 
Петроград) процес великой хлопской групы 
террорыстычной. Члены той групы вели аги- 
тацию против коллектывизации и организо- 
на’ предсідателей ославленых 
колхозов. Вх оскарженых засуджено на кару 
смерти. 

Каждого дня ‘приходят вісти о розстрілі 
совітскых ‘достойников. В звязи'с утечом на- 
чальника Г. П. У. на „Далеком Всході, Самой- 
ловича, о чом писали мы уже в попередном 
числі, арештовано много высших урядников, 
с котрых !20-ох розстріляно яко 'контррево- 
люцинеров. 

Попал в немилость также „перший кава- 
лерист червоной армии” маршал Буденный, 


а также сам начальник коминтерна Димитров: Ј 


Єму зашмаряют слабы результаты в чужих 
державах и неудачу в’ Испании, Англицкы га- 


зеты доносят, же арештовано также Шапош- 
никова, котрый был начальным политычным 
комисарем совітскых морекых сил. 

Совіты представляют ся тепер, як одна 
велика вязница, наполнена передовсем ќло- 
пами и роботниками. 


С войны в Испании. 


Уж близко 2 рокы.от роспочатя домаш, 
ной войны в Испании. Два рокы ліё ся бра- 
терска кров, пропадат народне добро. Война 
тота' добігат уж, до конца, бо. повстанчи вой- 
ска генер. Франко посувают ся’ безперестан- 
но наперед: В гдеякых місцах находят ся они 
о 10 кильометров от Валенции головного цен- 
тра правительственных сил. 


а Еаненнанненининия 
ПОМІЩАЙТЕ 


ОГОЛОШЕНЯ 
В ГАЗЕТІ. „ЛЕМКО“, 


По отспіва-' 


же концерт приготовлят г-н’ 


гч» 


у 

Положенє в Чехах все непевне. 


Остре напруженя в Чехах, котре на ко: 
роткый час успокоило ся; продолжат ся даль- 
ше. Судецкы німцы, видячи, же ческе прави- 
тельство не хоче надати им вах жаданых 
прав . постановили оголосити ‘генеральный 
штрайк. 

В звязи с напруженем положеня, премер 
Чемберлен поручил англицкому послу в Пра- 
зі порозуміти с премєром Годждм и. розслу- 
дити на ‘мюци положене. Англицкый: посол 


сейчас удался до премера Годжи и отбыл с 
ним долгу конференцию. По конференции об- 
іхали они границу ческо-німецку. 

Оголошеня статуту меншинств сподіва- 
ют ся в Чехах ище. в том тыждні; В том часі 
правдоподобно конфликт німецко-ческый бу- 
де найсилынійший, 

С над німецкой границы доносят, же спо- 
стережено там усиленый рух німецкоғо' вой- 
ска, 


МИНИНА агаар ета ЕАН НН ЕКА «ЕН НИЕМ САНА ое ИАС 
Югославия жерелом золота для Европы. 


„Нейес Винер Журналь” подає, сенсаций- 
ну вість, же компетентны югославскы еконо- 
мисты твердят, што Югославия стане ся в не- 
далекой ‘будучности головным жерелом зо- 
лота для Еврпоы. В ‘двох ‚копальнях, в Сли- 
шаве, в полудневой. давной Сербии и в Май- 


` данпек.в Сербии-всходной добывают золото 


с земли ‚через, полокане: Кром! того полочут 
золото с шску рікы Дравы и с. пару меньших 
рік в Боснії. В минувшом році выдобыто с тых 

місцевостей 100 кг. чистого золота, закупле- 


“ного через державный банк югославскый: 

Найбольше золота’ мае в собі ‘мідь, добы+ 
вана в копальн! в Бор. Копальня тота находит 
ся в руках францускых капиталистов. В ми- 
нувшом року одержано в той копальні 1.311 
кильограмов чистого золота. Переважну часть 
мідяной ‚руды перерабят ся. в краю при по- 
мочи новых електролитычных ‘машин и та- 
кым способом можна в одном році одержати 


с 12.000 тонн руды — 600 кг. золота: и 1.800 
кг. серебра: 

В Трешши находят ся великы копальні 
цыны ‘и олова, котры належат до англиков. 
Там будує ся великы пецы, котры мают слу- 
житы до выробу полфабрыкатов, котрых ці- 
на ест, 10 раз высша от ціны руды. До ‘того 
часу Югославия‘высылала иншим краям 80.000 
тонн олова и 90.000 тонн концентратов цыны, 
достаючи за тонну около 1.500 дынаров. Те- 
пер, при пецах зыск буде 10 раз высший, не 
числячи вартости, серебра, якого достане ‘ся 
рочно около 60.000 кг. 

Югославия може осягнути продукцию: зо- 
лота до 3.000 кг. рочно, А же копальні пры- 
ватны, так краевы як, заграничны обовязаны 
сут платити на добро Югославского Бан» 
'/з часть продукции, то каждого року банк 


‘може достати около 1.000 кг. золота; 


В таком раз! Югославия стала бы, ся 
краем б найсильнійшом покрытю золотом. 


 Нищенє мух. 


Правдивом' бідом в літі сут мухы. Осо-. 


бенно на се Лі мухы докучают: страшно людям 
и худобі. Мухы сут розносителями всякых за- 
разливых хворот, а кром! того, мучат, они лю- 
дей и звірята и не дают им спокою. 

Коровы, напастованы через мухы тратят 
молоко, кон] и волы не вызыскуют належито 
корму. Штобы паша была належито через ху- 
добу выкористана, мусит худоба мати цілко- 
витый спокой, а осідаючи худобу мухы драж- 


нят ,ю и безпокоят, што отбиват ся некорис- ' 


но на силі и здоровмі худобы. Мухы сут отже 
не лем докучливы, але спричиняют они лю- 
дям, втраты материяльны. 

Прото тыж отдавна люде. ‘ведут борбу 
с мухами. Першим и основным условием зни- 


у 


\ 


щеня мух єст чистота. В хаті удержаной чи- 


сто, В котрой сёйчас по 1дл! пряче ся, и мые: 


посуду, где тота посуда містит ся в закрытых 
мисниках, где хліб и другы продукты сут так- 
же так схованы, што мухы не: мают до них до- 
ступу, ест мух мало, бо они не мают што {сти. 
Тото само относит ся до стаєн и хл!вов. Если 
в стайнях и хлвах всі отпадкы паши будут 
все выметены. и вытерты, ‘мух там дуже не 
буде. 


Не, треба при том забывати, же мухы не 
любят гдеякых барв й гдеякых запахов. Бар- 
вом, ‘якой не переносят мухы, ест барва Синя. 


Прото: тыж при біленю, хат и,стаєн не треба 


`щадити до вапна синкы. Мухы не терпят по- 


мальованых на синьо стін и там ся’не пхают. 


Дешевым отже способом можна ся мух поз: 
быти. 


зом з залеглом пренумератом за” Лемка”. 


№. тоғгасһапки : 

Мухы; як и вс! инши овады, мают знаме- 
нитый нюх, Нюх позвалят пчолам найти квіт- 
кы е медом, нюх провадит мотыля на. листе 
капусты до зношеня яичок, нюх вказує му- 
хам дорогу .до 1дла. Выстарчит в комнаті, в 
котрой ніт ани одной мухы, открыти окно и 
поставити на столі хліб, сыр, масло, або.инше 
ідло, а за недолгый час с поля налетит до 
комнаты полно ‘мух. 

Недавно я приглядал ся одному, літаю- 
чому над загородом білюхови капустяникови. 
Мотыль тот літал над ‘загородом и переліта- 
ючи, задерживал ся над.рижныма рослинами, 
глядаючи видно такой, котра была бы єму до 
вподобы. /Ицаючи так, наближил ся наш мо: 
тыльок до корча ‘чорный винникы (лорічкы), 
котрой листе выдає ‘сильный запах. Мотыль, 
наближивши ся до корча, завернул нагло. в 
другу сторону и вылетіл скоро с. загороды, не 
вертаючы уж там цілковито; Дальша моя об- 
сервация упевнила. мене, же білюхы капустя- 
никы · (мотыл! білы, невеликы, якы зносят 
яичка на листях капусты, с котрых вылягают 
ся гусенницы, обжераючи листе) оминают не 
лем сам окорч чорной винникы, але также 
и капусту, посаджёну коло корча. 

Такым ‘неприятным запахом для мух ест 
запах пахнячого горошку. Ест такый горо- 


‚шок,. котрый спот коло хат и плотов, бо он 


красно квитне и квіт его выдае барз прият- 
ный для людей запах. Того запаху мухы не 
любят и втічут от него. Засаджаючи отже ко- 
ло хат и обор пахнячий горошок, можемо 
також позбыти ся мух 

Штобы ‚убити яичка мух, што ‘ёст най- 
лучшим средством! их нищеня, треба стайні и 
гной посыповати каждого дня азотняком. 


`Мухы складают переважно яичка на навоз]: 


Посыпаный: навоз и отпадкы азотняком, ‘че- 
рез высшу температуру и жручи свойства, вы- 
творюючи ся в. навоз1, нищит цілковито яич- 
ка мух. Кром! того навоз стає ся богатший в 


‚азот, а тым самым мае большу погнойну вар- 


тость. Азотняк дає ся в пропорции % кильо- 

грама тыжднево на І штуку худобы. Коштує 
того около 4 зл. рочно на 1 штуку взрослой 
худобы, але тоты гроши не пропали, бо на- 
воз ест богатший в азот, 

Повинно ›ся також трути мухы, На тоту 
ціль надає ся добре по хатах моримуха, а по 
стайнях формалина, додавана'по одной лжи- 
ці на торнятко молока, або солодженой воды. 


Потруты мухы треба вымести все старанно 
и спалити. 


ЕА 
В ‘Редакции ·„Лемка” в Крыниці 
достати ріжны 


можна 
религийного со- 


книжочкы 
держаня. 


Бом64 падез{ата ргхекахо 


Ма 274. 

гохгасһопкомедо 


гт, 5іоуаті : 


И 


Ма 271. 


(ройріѕ .рглујтіјдеево) 


а 


№. голгасћопко: 


ѕіетре1 
окгесожу 


(роӣріѕ ртлујтиідсеро) 

Што чути в світі и в краю 


Кара смерти за шпьонство во Франции. 
Француске правительство оголосило декрет, 
предвиджаючий кару смерти за шпьонство и 
діланє на шкоду державы. 

Стріляли на весілю и спалили ціле село. 
В місцевості Сан Педро до Рио в Португалии 
в часі весіля стріляли дружбы на весілю слі- 
пыма патронами и запалили солому коло ха- 
ты. Огонь обнял скоро цілу хату, а от ней за- 
няли ся другы домы. Жертвом пожару впало 
парудесят хат с забудованями, худоба и со- 
браный хліб. Втраты сут великы. 


На очах людей крокодыль пожер дітину. 
Коло села Шалляль в горішном Егыпті кроко- 
дыль порвал с громады купаючих ся дітей од- 
ну дітину и пожер ю на очах людей, котры 
надбіжали над ріку. В том році в Нилю поя- 
вило ся много крокодылей. 

До чого провадит пиятика. В ночи на 
13-го липня в Крыниці селі по цілоночной 
пиятыці пришло до биткы меже компанами 
забавы, в часі котрой покалічено сильно па- 
ру людей. Биткы в часі пиятыкы в Крыниці 
трафляют ся дост часто в послідных літах, 
што єст барз смутным обявом здичиня обы- 
чаєв у молодежи. 

Замах, чи охота вычистити черевыкы. В 
часі переізда през. Злученых Стейтов Полн. 
Амерыкы Рузвелта через .місто Олягома я- 
кыйси тып старал ся вскочити до самоходу 
презыдента. Оден с полициянтов не допустил 
до того, ударяючи напастника пястуком в го- 
лову. Стояча на улицах міста толпа людей 
шмарила ся на напастника и хотіла єго убити. 
Лем с трудом удало ся полиции. освободити 
напастника с рук толпы. 

Переслуханый на полиции напастник за- 
явил, же не мал он ниякых злых намерень, а 
лем хотіл очистити черевикы презыдентови. 

Вывласнене копальнь угля в Англии. В 
Англии вс! копальн! угля сут власностю пры- 
ватных людей, котры тягнут с того великы 
доходы. Англицке правительство хоче выку“ 
пити тоты копальні и внесло до англицкого 
сейму проєкт вывласненя тых копальнь. Сейм, 
выбераный через людей, проєкт тої принял. 
Але сенат, зложеный с багачей, меже котры- 
ма ест много властителей копальнь, поробил 
в том проекті поправкы и справу вернено 
знова до сейму. Сейм поправкы отшмарил. 
Оенат може ище раз поробити поправкы, але 
если Сейм другый раз отшмарит их, проєкт 
стає ся законом и богачи останут без ко- 
пальнь.. Англицке правительство хоче запла- 

Котевродепсја, таҳіегајдса {ге86 


Міејѕсе 41а ріѕетпусћ узКазбууек, аоіус2асуећ іуіши уріаќу огах окгеѕи 


с2аѕи, до Кібгеро урна ѕіе ойпові. 


іпоа, родіера о 
оріа(іу {агуѓоҳеј. 

Е ТЕЧЕ ЧИИ: Т07 
тити за всі копальні угля 66 милионов фун- 
тов штерлингов, 

Процес о шпьонство совітской агенткы. 
В Финляндии перед верховным войсковым су- 
дом станула З. Литвиниченко оскаржена о 
шпьонство в користь Совітов. Литвиниченко 
укончила универсытет и специяльну школу, 
шпьонску в Совітах и была выслана до Фин- 
ляндии. Там, яко красавица, навязала она 
знакомства с офицерами и от них доставала 
потребны єй для шпьонскых цілей відомости. 
Агентці грозит кара долголітной вязницы. 


Бандыты порвали цілу раду и бурмистра. 
В Мексыку, в місті Пуерто Каноа містова по- 
лиция злапала пару бандытов и отдала их в 
рукы войсковых властей. Бандыты постано- 
вили отомстити ся за тото и раз в ночи напа- 
ли на місто и повытягали с постелей 10 рад- 
ных и бурмистра міста и порвали их. Бурми- 
стра найдено на другый день, висячого на де- 
реві недалеко міста. Што зробили бандыты 
с 10-ома радными, не знати. 


Падают масово пчолы. Зимны ночи, бурї, 
вітры и дожджи стают ся причином, же пчолы 
падают масово, Дотепер згынуло в том році 
парунадцет тысяч пней. 


Засудженый на кару смерти бандыта втек 
с поїзда. С Кутна до Плоцка перевозила поіз- 
дом полиция закутого в кайданы бандыту 
Влодарчика, котрый за численны морды был 
засудженый на кару смерти. Коли поізд пере- 
ізджал коло ліса, бандыта нагло выскочил 


окном с поізда и счез в лісі. Заряджена пого- 

ня не дала результату. Аж слідуючого дня 
достал ся он в рукы полиции. 

Голодный бандыта вышол на край ліса и 
надыбавши бабу, звідал ся ю о дорогу до 
Кутна. Баба, уздрівши кайданы и додумавши 
ся, кто то може быти, дала знати полиции, 
котра в коротком часі нашла змордованого 
Влодарчика. Влодарчик не боронил ся и дал 
ся забрати полиции. 

Земельны газы коло Сандоміра и Тарнова. 
Перед пару місяцами натрафлено коло Сан- 
доміра на сліды земельного газу. Тото заохо- 
тило до гляданя тых газов и має приступити 
ся там до верчиня. Также коло Томашова 
приступлено до пробных верчинь. Фаховы 
люде твердят, же попри газах буде также 
нафта. 

Совіты мают заборонити 
950-літный ювилей крещеня Руси. 


праздновати 
В послід- 


‘ных літах помимо гнобленя оживил ся силь- 


но религийный рух в Росии. Тото явленє вы- 
кликало уселену борбу с религиом. Совітске 
правительство носит ся с наміренєм непозво- 
лити праздновати 950-літный ювилей креще- 
ня Руси, якый хотіли обходити торжественно 
всі вруючи. 
В послідном часі закрыто в Москві 15 цер- 
квей. Остало открытых в цілой Москві лем 25 
ерквей, котры сут переполнены народом. 
В послідных днях мал появити ся заказ пра- 
вити богослуженя в московском соборі, кот- 
рый хотят совітскы власти розбурити. Вість 
тота выкликала серед вірных велике безпо- 
КоЙйсСТВоО. 


Отділєня: 


БЕЗОПАСНОСТЬ. 


№. І4ѕќу гохгасһипкомеј.................. 


(ройрів вргамаӣхајдееро) 


Комунальна Каса Ощадности 
Повіта Краковского в Кракові 


Рок основаня 1882. 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


КРЫНИЦА, 
ВЕЛИЧКА, 


112, 


тел. 6, 


тел. 


Всі порученя входячи в область банковости, 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


ДОБРЫЙ ПРОЦЕНТ. 

„Переказ выр!зати н надати 
на почту разом з залеглом 
пренумератом за Лемка“. 


Отвіт. редактор : 
Гарас Громосяк в Крыниці. 


Типография А. Гольдмана 
во Львові ул. Сикстуска 19. 


